**Naziv i adresa ustanove**

**Program obrazovanja**

**za stjecanje mikrokvalifikacije**

**rukovanje damperom**

**Mjesto, mjesec godina**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Graditeljstvo, geodezija i arhitektura | | |
| **Naziv programa** | Program obrazovanja za stjecanje mikrokvalifikacije rukovanje damperom | | |
| **Vrsta programa** | osposobljavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa/ova ishoda učenja prema HKO-u** | SIU 1: Zaštita na radu u poslovima tehnike građenja (razina 4)  SIU 2: Zaštita okoliša i prirode u poslovima tehnike građenja (razina 4) SIU 3: Tehnička primjena i analiza rada damperom (razina 4) SIU 4: Izvođenje radnih operacija damperom (razina 4) | | |
| **Obujam u bodovima (CSVET)** | **8 CSVET**  SIU 1: Zaštita na radu u poslovima tehnike građenja (1 CSVET)  SIU 2: Zaštita okoliša i prirode u poslovima tehnike građenja (1 CSVET)  SIU 3: Tehnička primjena i analiza rada damperom (2 CSVET)  SIU 4: Izvođenje radnih operacija damperom (4 CSVET) | | |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** | | | |
| **Popis standarda zanimanja/skupova kompetencija** | **Popis standarda kvalifikacija /skupova ishoda učenja** | | **Sektorski kurikulum** |
| **Standard zanimanja Rukovatelj građevinskim strojevima strojevima/Rukovateljica građevinskim strojevima**  <https://hko.srce.hr/registar/standard-zanimanja/detalji/125>  **SKOMP 1.** Planiranje i vođenje radova građevinskim strojevima  <https://hko.srce.hr/registar/skup-kompetencija/detalji/1093>  **SKOMP 2.** Izvođenje radnih operacija građevinskim strojevima  <https://hko.srce.hr/registar/skup-kompetencija/detalji/1094>  **SKOMP 3**. Primjenjivanje propisa o sigurnosti, zaštiti zdravlja, radne sredine i okoliša  <https://hko.srce.hr/registar/skup-kompetencija/detalji/1100> | **Standard kvalifikacije – Rukovatelj građevinskim strojevima/Rukovateljica građevinskim strojevima**  <https://hko.srce.hr/registar/standard-kvalifikacije/detalji/435>  **SIU 1:** Zaštita na radu u poslovima tehnike građenja  <https://hko.srce.hr/registar/skup-ishoda-ucenja/detalji/11768>  **SIU 2:** Zaštita okoliša i prirode u poslovima tehnike građenja  <https://hko.srce.hr/registar/skup-ishoda-ucenja/detalji/11770>  **SIU 3:** Tehnička primjena i analiza rada damperom  <https://hko.srce.hr/registar/skup-ishoda-ucenja/detalji/15685>  **SIU 4:** Izvođenje radnih operacija damperom  <https://hko.srce.hr/registar/skup-ishoda-ucenja/detalji/15652> | |  |
| **Uvjeti za upis u program** | * posjedovanje cjelovite kvalifikacije na razini 1 HKO-a (završena osnovna škola) * najmanje 18 godina starosti * liječničko uvjerenje medicine rada o zdravstvenoj sposobnosti za rukovanje damperom * vozačka dozvola odgovarajuće kategorije | | |
| **Uvjeti stjecanja programa (završetka programa)** | * - Stečenih 8 CSVET bodova * - Uspješna završna provjera stečenih znanja usmenim i/ili pisanim provjerama te vještina polaznika projektnim i problemskim zadatcima, a temeljem unaprijed određenih kriterija vrednovanja postignuća.   O završnoj provjeri vodi se zapisnik i provodi ju tročlano povjerenstvo.  Svakom polazniku nakon uspješno završene završne provjere izdaje se Uvjerenje o osposobljavanju za stjecanje mikrokvalifikacije rukovanje damperom. | | |
| **Trajanje i načini izvođenja nastave** | Program obrazovanja za stjecanje mikrokvalifikacije rukovanje damperom provodi se redovitom nastavom u trajanju od **200 sati,** uz mogućnost izvođenja teorijskog dijela programa putem *online* prijenosa u stvarnom vremenu.  Ishodi učenja ostvaruju se dijelom vođenim procesom učenja i poučavanja u trajanju od **60 sati**, dijelom učenjem temeljenom na radu u trajanju od **100 sati**, a dijelom samostalnim aktivnostima polaznika u trajanju od **40 sati**.  Učenje temeljeno na radu obuhvaća rješavanje problemskih situacija i izvršenje konkretnih radnih zadaća u simuliranim uvjetima. Uključuje razdoblja učenja na radnome mjestu kod poslodavca. | | |
| **Horizontalna prohodnost** | *(s obzirom na prethodno završene obrazovne cikluse te prethodno stečene kompetencije/kvalifikacije)* | | |
| **Vertikalna prohodnost** | *(s obzirom na prethodno završeno obrazovanje te prethodno stečene kompetencije/kvalifikacija)* | | |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/skup-ishoda-ucenja/detalji/11768>  <https://hko.srce.hr/registar/skup-ishoda-ucenja/detalji/11770>  <https://hko.srce.hr/registar/skup-ishoda-ucenja/detalji/15685>  <https://hko.srce.hr/registar/skup-ishoda-ucenja/detalji/15652> | | |
| **Kompetencije koje se programom stječu** | | | |
| 1. Prilagoditi radno mjesto i teren za rad na siguran način 2. Odrediti potrebnu količinu i vrste potrošnog materijala (goriva, maziva i sl.) za rad stroja 3. Provesti probne radnje manipulacije strojem na mjestu 4. Primijeniti upute iz priručnika za rukovanje i održavanje stroja 5. Rukovati bagerom/dozerom/grejderom/utovarivačem pri iskopu i utovaru zemljanih masa 6. Odlagati iskopani materijal ili ga utovarati u transportno sredstvo 7. Primijeniti potrebne mjere sigurnosti i zaštite na radu 8. Pratiti uvođenje novih zakonskih normi i propisa zaštite okoliša i održive gradnje 9. Provoditi zbrinjavanje otpada sukladno zakonskim propisima zaštite okoliša 10. Provoditi brigu o zaštiti okoliša racionalnim korištenjem energenata i maziva | | | |
| **Preporučeni načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:  - provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima  - provodi se istraživanje i anketiranje nastavnika o istim pitanjima navedenim u prethodnoj stavci  - provodi se analiza uspjeha, transparentnosti i objektivnosti provjera i ostvarenosti ishoda učenja  - provodi se analiza materijalnih i kadrovskih uvjeta potrebnih za izvođenje procesa učenja i poučavanja  Rezultatima anketa dobiva se pregled uspješnosti izvedbe programa, kao i procjena kvalitete nastavničkog rada.  Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika, a na temelju unaprijed određenih kriterija vrednovanja postignuća. | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | **ZAŠTITA NA RADU U GRADITELJSTVU** | Zaštita na radu u poslovima tehnike građenja | 4 | 1 | 10 | 10 | 5 | 25 |
| Zaštita okoliša i prirode u poslovima tehnike građenja | 4 | 1 | 10 | 10 | 5 | 25 |
| **2.** | **DAMPER** | Tehnička primjena i analiza rada damperom | 4 | 2 | 20 | 10 | 20 | 50 |
| Izvođenje radnih operacija damperom | 4 | 4 | 20 | 70 | 10 | 100 |
| **Ukupno:** | | | | **8** | **60** | **100** | **40** | **200** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **1. ZAŠTITA NA RADU U GRADITELJSTVU** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/11768>  <https://hko.srce.hr/registar/skup-ishoda-ucenja/detalji/11770> | | |
| **Obujam modula (CSVET)** | **2 CSVET**  SIU 1: Zaštita na radu u poslovima tehnike građenja (1 CSVET)  SIU 2: Zaštita okoliša i prirode u poslovima tehnike građenja (1 CSVET) | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 20 sati (40%) | 20 sati (40%) | 10 sati (20%) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj ovog modula je osposobiti polaznike za primjenu sustava zaštite na radu tijekom građenja, razlikovanje opasnosti i štetnosti za zdravlje ljudi, primjenu osobne zaštitne opreme i osnovnih postupaka prve pomoći u slučaju nezgoda na gradilištu, kao i načinima zaštite okoliša i zbrinjavanja otpada na gradilištu. | | |
| **Ključni pojmovi** | *pravila, obveze i odgovornosti poslodavaca i radnika u sustavu zaštite na radu, vrste opasnosti i štetnosti, postupci zaštite na radu, osobna zaštitna sredstva, oprema, prva pomoć, zaštita okoliša, zbrinjavanje otpada* | | |
| **Oblici učenja temeljenog na radu** | Učenje temeljeno na radu u ovom modulu podrazumijeva radne postupke polaznika u na gradilištu/površini i/ili radionici ustanove gdje se vrše poslovi rukovanja građevinskim strojevima pod nadzorom nastavnika/mentora kod poslodavca. Cilj je steći i uvježbati vještine potrebne u poslovima tehnike građenja.  Polaznici će u simuliranim uvjetima i stvarnim radnim situacijama primjenjivati postupke zaštite na radu u poslovima tehnike građenja i osnovne postupke pružanja prve pomoći. Zadaci se temelje na situacijskom učenju. Sve poslove radit će pod nadzorom nastavnika/mentora kod poslodavca u skladu s pravilima i propisima rada na siguran način  Učenjem na radnom mjestu polaznik se postupno uvodi u svijet rada. Omogućuje mu se sudjelovanje u radnom procesu u kontroliranim uvjetima (uz nadzor mentora) sve dok ne stekne potpune kompetencije. | | |
| **Literatura i specifična nastavna sredstva potrebna za realizaciju modula** | 1. Bolf, I.: Zaštita na radu: priručnik za nastavnike srednjih strukovnih škola, Andragoško učilište Zvonimir, Zagreb, 2007.  2. Vučinić, J.: Osobna zaštitna sredstva i oprema, Veleučilište u Karlovcu, 2007.  3. Vučinić, J.: Pravno reguliranje zaštite na radu, Veleučilište u Karlovcu, 2008.  4. Rogić, Ž.: Prva pomoć (priručnik za kandidate za vozače i sve sudionike u prometu),  Hrvatski Crveni križ, Zagreb, 2010.  5.Pravilnik o uporabi osobne zaštitne opreme, NN 5/2021  6. Pravilnici i drugi aktualni podzakonski akti i zakonski propisi koji uređuju zaštitu o  radu  7. Zakon o gospodarenju otpada, NN 84/2001  8. Felicita, Briški: Zaštita okoliša, Sveučilište u Zagrebu, Fakultet kemijskog inženjerstva i tehnologije, 2017.  9. Interna skripta ustanove | | |

|  |  |  |
| --- | --- | --- |
| **Skup ishoda učenja iz SK-a, obujam:** | | **Zaštita na radu u poslovima tehnike građenja, 1 CSVET** |
| **Ishodi učenja** | | |
| 1. Objasniti pravila, obveze i odgovornosti poslodavaca i radnika u sustavu zaštite na radu 2. Razlikovati vrste opasnosti i štetnosti za čovjeka tijekom gradnje 3. Opisati postupke zaštite na radu tijekom gradnje 4. Nabrojati osobna zaštitna sredstva i opremu tijekom gradnje 5. Demonstrirati osnovne postupke pružanja prve pomoći | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav za ovaj skup ishoda učenja je heuristička nastava.  Nakon uvodnog dijela u kojem nastavnik upoznaje polaznike s pravilima, obvezama i odgovornostima poslodavaca i radnika u sustavu zaštite na radu, vrstama opasnostima i štetnostima tijekom gradnje kao i postupcima zaštite na radu slijedi rasprava kroz koju se potiče povezivanje teorijskih osnova sa stvarnim situacijama, zaključivanje i pronalaženje rješenje stvarnih problema u radnom okruženju.  Slijede vježbe s demonstracijom primjene osobnih zaštitnih sredstva i opreme, kao i postupaka pružanja prve pomoći na poslovima tehnike građenja, u specijaliziranim učionicama. Nakon provedenog vođenog procesa učenja i poučavanja polaznici će provoditi radne procese u skladu sa standardima kvalitete rada u stvarnim radnim uvjetima, na gradilištu/površini i/ili radionici ustanove pod nadzorom nastavnika/mentora kod poslodavca. Mentor organizira i usmjerava aktivnosti polaznika te ih potiče na primjenu stečenih znanja i vještina. | | |
| **Nastavne cjeline/teme** | Pravila, obveze i odgovornosti poslodavaca i radnika u sustavu zaštite na radu  Vrste opasnosti i štetnosti za čovjeka tijekom gradnje  Postupci zaštite na radu tijekom gradnje  Osobna zaštitna sredstva i oprema tijekom gradnje  Pružanje prve pomoći tijekom građevinskih radova | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnom temom i/ili projektnim zadatkom i/ili radnom situacijom.  **Primjer vrednovanja:**  **Radna situacija**: Polaznik će izraditi plan zaštite na radu za fiktivni građevinski projekt i prikazati osnovne postupke pružanja prve pomoći.  **Zadatak:** Pri izradi plana zaštite na radu za fiktivni građevinski projekt, polaznik će uzeti u obzir pravila, obveze i odgovornosti poslodavaca i radnika u sustavu zaštite na radu. Plan će uključivati identifikaciju potencijalnih opasnosti i štetnosti po radnike, određivanje mjera zaštite i nabavku odgovarajuće osobne zaštitne opreme. Polaznik će predstaviti svoj plan pred ostalim polaznicima te argumentirati svoje odluke. Nakon toga, polaznik će demonstracijom prikazati osnovne načine pružanja prve pomoći unesrećenom tijekom građevinskih radova.  **Vrednovanje:** Nastavnik provodi vrednovanje na temelju unaprijed utvrđenih kriterija prema određenim elementima vrednovanja:identifikacija opasnosti i štetnosti; određivanje mjera zaštite i zaštitne opreme; određivanje zaštitne opreme; usklađenost plana s propisanim pravilima, obvezama i odgovornostima poslodavaca i radnika u sustavu zaštite na radu; pružanje prve pomoći unesrećenom. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, :** **obujam** | | **Zaštita okoliša i prirode u poslovima tehnike građenja, 1 CSVET** |
| **Ishodi učenja** | | |
| 1. Objasniti osnovne pojmove zaštite okoliša i prirode 2. Navesti instrumente zaštite okoliša i prirode tijekom gradnje 3. Opisati utjecaj građevinskog otpada i njegove obrade na čovjeka i okoliš 4. Predložiti način zbrinjavanja građevinskog otpada 5. Izraditi elaborat zbrinjavanja građevinskog otpada | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav za ovaj skup ishoda učenja je heuristička nastava.  Nakon uvodnog dijela u kojem nastavnik upoznaje polaznike s pojmovima i instrumentima zaštite okoliša, utjecaju građevinskog otpada na čovjeka i okoliš, mogućim načinima zbrinjavanja građevinskog otpada, slijedi rasprava kroz koju se potiče povezivanje teorijskih osnova sa stvarnim situacijama, zaključivanje i pronalaženje rješenje stvarnih problema u radnom okruženju.  Slijede vježbe s demonstracijom primjene načina zbrinjavanja građevinskog otpada na poslovima tehnike građenja u specijaliziranim učionicama. Nakon provedenog vođenog procesa učenja i poučavanja polaznici će provoditi radne procese u skladu sa standardima kvalitete rada u stvarnim radnim uvjetima, na gradilištu/površini i/ili radionici ustanove pod nadzorom nastavnika/mentora kod poslodavca. Mentor organizira i usmjerava aktivnosti polaznika te ih potiče na primjenu stečenih znanja i vještina. | | |
| **Nastavne cjeline/teme** | Osnove ekologije i zaštite okoliša  Utjecaj pojedinih materijala i tehnologija na okoliš pri gradnji  Mjere zaštite okoliša prilikom projektiranja, građenja i korištenja građevine  Pravilnici, sudionici i obveze sudionika u gospodarenju otpadom  Vrste i kategorizacija građevinskog otpada  Postupci održivog gospodarenja otpadom, pripadajući tehnološki procesi i količine otpada | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnom temom i/ili projektnim zadatkom i/ili radnom situacijom.  **Primjer vrednovanja:**  **Projektni zadatak:**  Na gradilištu se priprema provesti rušenje postojeće stare zgrade koja je obložena azbestno-cementnim pločama. Potrebno je zbrinuti građevinski otpad u skladu sa Zakonom o održivom gospodarenju otpadom. Zadatak je prije rušenja prikupiti informacije o materijalima, tj. identificirati i klasificirati otpadni materijal te istražiti utjecaj azbestno-cementnog otpada na zdravlje i okoliš. Potom napraviti detaljni plan za njegovo odvajanje i uklanjanje od rušenja, metode odvajanja, vrste materijala, načina skladištenja i prijevoza na odlagalište, s analizom utjecaja na okoliš uz ispunjenje svih uvjeta propisanih Pravilnikom za zbrinjavanje opasnog otpada.  Vrednovanje naučenog: nastavnik vrednuje postupak prikupljanja informacija o materijalima, identifikaciju i klasifikaciju otpadnog materijala; prijedloge načina njegova odvajanja i uklanjanja; razrađenost i sistematičnost plana zbrinjavanja otpada od rušenja; metode odvajanja, načina skladištenja i prijevoza na odlagalište; metode obrade, s analizom utjecaja na okoliš. Završno je potrebno napraviti plan rušenja i zbrinjavanja nastalog otpada. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |  |
| --- | --- | --- | --- |
| **NAZIV MODULA** | **2. DAMPER** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/15685>  <https://hko.srce.hr/registar/skup-ishoda-ucenja/detalji/15652>  - za realizaciju UTR-u – najmanje razina 4.1 s minimalnim radnim iskustvom od jedne godine na poslovima rukovanja damperom | | |
| **Obujam modula (CSVET)** | **6 CSVET**  SIU 3: Tehnička primjena i analiza rada damperom, 2 CSVET  SIU 4: Izvođenje radnih operacija damperom, 4 CSVET | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 40 sati (27 %) | 80 sati (53 %) | 30 sati (20 %) |
| **Status modula**  **(obvezni/izborni)** | obvezni | | |
| **Cilj (opis) modula** | Modul sadrži dva skupa ishoda učenja kroz koja polaznici stječu znanja i vještine za pravilno rukovanje i izvođenje radnih postupaka damperom. Kroz teorijski dio nastave usvajaju se znanja o vrstama, dijelovima i tehničkim karakteristikama dampera, dodacima i alatima dampera, njihovoj primjeni, zaštiti od požara.  Polaznici će izvesti sve pripremne radnje prije pokretanja dampera te demonstrirati pokretanje pogonskog dijela dampera; manevarske mogućnosti dampera kod radova koje izvodi: iskop tla ili trošne stijene, struganje pomoću njegova osnovnog alata tzv. noža dampera, transport iskopanog materijala, guranje te odlaganje materijala odnosno razastiranje i planiranje odloženog materijala.  Cilj modula je osposobiti polaznike da mogu razlikovati vrste dampera njegove karakteristike, alate i dodatke. Polaznici će moći utvrditi radni učinak dampera ovisno o vrsti aktivnosti, izračun radnog sata dampera s kalkulacijom troškova. Polaznici će također primijeniti kontrolu kvalitete izvedbe. | | |
| **Ključni pojmovi** | *Dijelovi dampera, tehničke karakteristike dijelova dampera, alati i dodaci na damperu s primjenom; pripremne radnje s damperom; upravljanje i manevarske mogućnosti dampera, utovar i istovar građevinskog materijala s damperom; cijena radnog sata dampera.* | | |
| **Oblici učenja temeljenog na radu** | Učenje temeljeno na radu ostvaruje se realiziranjem radnih zadataka koji se mogu simulirati u specijaliziranim učionicama/praktikumima ili poligonu ustanove te kod poslodavca.  Poželjno je koristiti projektnu i istraživačku nastavu te situacijsko učenje i poučavanje odnosno zadaci za učenje i vježbanje trebaju odgovarati stvarnim radnim situacijama nekog radnog mjesta. Gdje god je to moguće, ishode učenja kojima polaznik stječe praktične vještine treba ostvariti u realnim uvjetima kod poslodavca (gospodarski subjekt s kojim ustanova ostvaruje poslovnu suradnju). Radni zadaci trebaju biti stvarne radne situacije kako bi polaznici stekli iskustvo za daljnji rad koji će im omogućiti napredak u poslu ili samozapošljavanje. | | |
| **Literatura i specifična nastavna sredstva potrebna za realizaciju modula** | **Literatura za polaznike :**   1. Budimir, Mijović: Održavanje strojeva i uređaja, Veleučilište, Karlovac, 2019. 2. Škorić, Milan: Mehanizacija u graditeljstvu, niskogradnja, Zagreb, 2018. 3. Linarić, Učinak standardnih građevinskih strojeva za zemljane radove, , Hrvatsko društvo grañevinskih inženjera, Zagreb, 1996. 4. Slunjski, E.: Građevinski strojevi, Zagreb, 1995. 5. Pravilnici i drugi aktualni podzakonski akti i zakonski propisi 6. Upute proizvođača za rukovanje damperom 7. Interna skripta ustanove | | |

|  |  |  |
| --- | --- | --- |
| **Skup ishoda učenja iz SK-a, obujam:** | | **Tehnička primjena i analiza rada damperom, 2 CSVET** |
| **Ishodi učenja** | | |
| 1. Opisati dijelove dampera i njegove tehničke karakteristike 2. Nabrojati alate i dodatke na damperu i njihovu primjenu 3. Nacrtati grafički sastavne dijelove dampera 4. Izračunati teorijski i praktični učinak dampera za aktivnost koju izvodi 5. Izračunati cijenu radnog sata dampera s kalkulacijom svih troškova | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav je projektna nastava tijekom koje polaznici na temelju jasnih uputa u okviru projektnog zadatka prikupljaju ključne pojmove o damperu, njegovoj namjeni, vrstama i konstrukciji, namjeni glavnih dijelova dampera, dodataka i alata dampera te njihovim tehničkim karakteristikama.  Nakon provedenog vođenog procesa učenja i poučavanja, polaznici će u specijaliziranim učionicama i/ili praktikumima u simuliranim radnim uvjetima, koristeći teorijska znanja o damperu, izraditi izračun učinka dampera za aktivnost koju izvodi, izračun cijene radnog sata dampera, kalkulaciju svih predviđenih troškova i racionalno korištenje resursa. | | |
| **Nastavne cjeline/teme** | Dijelovi dampera s tehničkim karakteristikama  Alati i dodatna oprema dampera  Grafički prikaz sastavnih dijelova dampera  Izračun učinka dampera za izvođenje aktivnosti  Izračun cijene radnog sata dampera | |
| **Načini i primjer vrjednovanja skupa ishoda učenja** | | |
| Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije/projektnih aktivnosti/usmene prezentacije i/ili pisanog rada, a temeljem unaprijed definiranih kriterija vrednovanja.  **Primjer vrednovanja:**  **Radna situacija:** Izvođač građevinskih poslova na gradilištu priprema damper za izvođenje radova premještanja pijeska i šljunka sa privremenog deponija na mjesto izgradnje temelja.  **Zadatak:** Izvršiti vizualan uvid u dijelove, alate i dodatnu opremu dampera, nakon čega slijedi izrada grafičkog prikaza sastavnih dijelova dampera. Uz prethodno opisivanje funkcije upravljačkog i pogonskog dijela dampera pristupa se izračunu učinka dampera prema izvedbenom zadatku. Naposlijetku se pristupa postupku izračuna radnog sata dampera uz kalkulaciju svih troškova.  **Vrednovanje:** vrednovanje se provodi na temelju unaprijed utvrđenih kriterija prema određenim elementima vrednovanja: procjena ispravnosti dijelova, opreme i alata stroja, utvrđivanje funkcija upravljačkog i pogonskog dijela stroja, izračun učinka stroja za iskop zemlje prema izvedbenom zadatku, kao i izračun radnog sata stroja uz kalkulaciju svih troškova. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam:** | | **Izvođenje radnih operacija damperom, 4 CSVET** |
| **Ishodi učenja** | | |
| 1. Izvesti pripremne radnje pokretanja dampera 2. Demonstrirati pokretanje pogonskog dijela dampera i kretanje u mjestu naprijed-nazad 3. Demonstrirati manevarske mogućnosti dampera kod rada i transporta 4. Demonstrirati upravljanje damperom kod radova utovara i istovara građevinskog materijala u betonarama, šljunčarama, kamenolomima, gradilištima | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav za ovaj skup ishoda učenja je učenje temeljeno na radu koji obuhvaća izvršenje konkretnih radnih zadataka u stvarnim, radnim uvjetima.  Nastavnici/mentori polaznicima demonstriraju ispravne postupke izvođenja radnih operacija damperom. Polaznici pod nadzorom mentora uvježbavaju rukovanje damperom i radne operacije damperom (kontrolni pregled radnog stroja, pokretanje dampera, manevarske operacije, upravljanje damperom kod radova utovara i istovara građevinskog materijala u betonarama, šljunčarama, kamenolomima, gradilištima.  Tijekom učenja temeljenog na radu polaznici se postupno uvode u svijet rada te im se omogućava sudjelovanje u konkretnom radnom procesu uz primjenu pravila i propisa rada na siguran način. Polaznici ponavljaju opisane postupke izvođenja radova damperom do stjecanja potpune samostalnosti i postizanja kompetencija predviđenih programom. | | |
| **Nastavne cjeline/teme** | Pripremne radnje prije pokretanja dampera  Pokretanje pogonskog dijela dampera  Kretanje dampera naprijed - nazad  Manevarske mogućnosti dampera  Radovi kod utovara i istovara građevinskog materijala s damperom | |
| **Načini i primjer vrjednovanja skupa ishoda učenja** | | |
| Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije/projektnih aktivnosti/usmene prezentacije i/ili pisanog rada, a temeljem unaprijed definiranih kriterija vrednovanja (analitičke i holističke rubrike za vrednovanje).  **Primjer vrednovanja:**  **Radna situacija**: Na gradilištu je potrebno izvršiti pripremu temelja za novu zgradu. Pijesak i šljunak su prethodno dovezeni na gradilište i nalaze se na privremenom deponiju udaljenom 50 metara od mjesta izgradnje temelja.  Rukovatelj damperom treba premjestiti pijesak i šljunak s privremenog deponija do točke gradnje za temelje i nasipanje.  **Vrednovanje:** vrednovanje se provodi na temelju unaprijed utvrđenih kriterija prema određenim elementima vrednovanja: pripremne radnje s damperom, kretanje damperom u mjestu, manevriranje s damperom kod rada i transporta, upravljanje damperom pri utovaru/istovaru građevinskog materijala. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

**\*Napomena:**

*Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.*

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |